75 éves a '60-as évek erőcsatára
2015. Március 30. 14:30:00
75 esztendős a '60-as évek legjobb erőcsatára, Jerry Lucas, a liga első kosarának szerzője, Oscar Schectman pedig 96 éves lenne ma.
1974-ben Reeddel és DeBusschere-rel együtt vonult vissza, 1980-ban pedig Robertsonnal és Westtel együtt került be a Hírességek Csarnokába. Ez utóbbi trió 2010-ben az 1960-as olimpiai csapat tagjaként is Hall of Fame tag lett. Visszavonulásakor csak hárman szedtek nála több pattanót - Bill Russell, Wilt Chamberlain és Bob Pettit -, és az egyetlen olyan játékos volt, aki nem centerként tudott egy meccsen 40 pattanót is lekapni. Isten éltesse sokáig!
Egy másik híres játékos is ünnepelné ma születésnapját, Oscar Schectman azonban két éve, 2013. július 30-án elhunyt. Neki is van köze a New York Knickshez, hiszen mindössze egy évet töltött a ligában, azt is ennél a gárdánál. Neve azonban örökre összefonódik a ligával, hiszen a BAA első meccsén - az NBA elődje -, 1946. november 1-jén ő dobta az első kosarat.